નવી દિલ્હીઃ આગ્રા ખાતે યોજાયેલા સમાજવાદી પાર્ટીના દસમા રાષ્ટ્રીય સંમેલનમાં ઉત્તર પ્રદેશના પૂર્વ મુખ્યપ્રધાન અખિલેશ યાદવની સમાજવાદી પાર્ટીના રાષ્ટ્રીય અધ્યક્ષ તરીકે પાંચ વર્ષ માટે તાજપોશી કરવામાં આવી હતી. સપાના સુપ્રીમો મુલાયમસિંહ યાદવના આશીર્વાદ સાથે આજે અખિલેશની અધ્યક્ષ તરીકે વરણી કરાઈ હતી. આ સંમેલનમાં મહામંત્રી આઝમ ખાન, રામગોપાલ યાદવ, નરેશ અગ્રવાલ, ધર્મેન્દ્ર યાદવ સહિત પક્ષના વરિષ્ઠ નેતાઓ મંચ પર હાજર રહ્યા હતા.